open-index/open-wikipedia-markdown huggingface dataset:
Odpojený Elán Unplugged, to pravé…

***Odpojený Elán Unplugged, to pravé…*** je názov koncertného dvojalbumu slovenskej pop rockovej skupiny Elán, ktorý v roku 1998 vydalo hudobné vydavateľstvo Ariola.

## Zoznam skladieb

## Výroba albumu
* Ján Baláž – akustické gitary, spev
* Vašo Patejdl – klavír, spev, vokály
* Jožo Ráž – basová gitary, spev, akustická gitara
* Juraj Burian – akustické gitary, vokály
* Viktor Hidvéghy – basa, organ
* Juraj Kuchárek – bicie nástroje, perkusie, vokály
* Anton Benedek – perkusie
;Produkcia
* Jozef Krajčovič, Ján Baláž – zvuková réžia
* Ján Červenka – mastering

## Referencie

Kategória:Koncertné albumy z 1998
Kategória:Albumy skupiny Elán
Nižný vrch

**Nižný vrch** () je vrch v Stolických vrchoch, krajinnom celku Slovenského rudohoria. Leží nad Krokavou, približne  západne od Revúcej. 

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a na katastrálnom území obce Krokava. Najbližšími sídlami sú juhovýchodne situovaná Krokava a Hrlica a východne ležiace Ratkovské Bystré, rovnakým smerom sa nachádza Revúca, severozápadne je Tisovec, západne Rimavská Píla a juhozápadne Hačava.

## Opis
Nižný vrch leží v strednej časti pohoria, v hrebeni, vedúcom z vrchu Salašiská () južným smerom na Lazy (). Západne sa nachádza Paseka (), Tŕstie () a Čelo (), severne Holcková (), Salašiská (), Tri chotáre (), Predné Tŕstie () a Krížna poľana (), východne Šrámová (), Dutková (), Michalová () a Rovienky () a južne Šagulová (), Lazy () a Kvakov vŕšok (). Východnú časť hrebeňa odvodňuje Tisový potok, južné Bystrý potok do Západného Turca v povodí Slanej, vodu zo severných a západných odvádza riečka Blh v povodí Rimavy. Na vrchol nevedie značený turistický chodník. 

### Výhľady
Vrchol pokrýva nesúvislý mladý lesný porast, ktorý umožňuje obmedzený rozhľad. Z vhodných lokalít je možné vidieť najmä okolité vrchy Stolických vrchov, Revúcku vrchovinu, Volovské vrchy a prihraničné vrchy v Maďarsku.

## Prístup
Na vrchol nevedie značený turistický chodník, no traverzom západným úbočím vedie  zeleno značený chodník od juhu z Krokavy na rázcestie Tŕstie, kde sa pripája na Chodník Márie Széchy.

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Krokava
Pekáč

náhľad|Pekáč
**Pekáč** (nárečovo *brotvan*, *brotvaň*, *tepša*, *ťäpšä*) je väčšia podlhovastá nádoba na pečenie.  

Pri bežných pekáčoch zvyčajne ide o plechový výlisok oválného tvaru opatrený vhodným vekom. Pekáč ale môže byť aj vyrobený aj z tenkostennej oceľoliatiny alebo môže byť vyrobený zo žiarupevného chemického skla (napríklad značky Simax). Ak je vyrobený z plechu, môže byť vyrobený v antikorozívnom prevedení. Kovové pekáče bývajú po oboch stranách vybavené uchami pre lepšiu manipuláciu a úchop, pri rozpálenej nádobe veľmi užitočná a praktická súčasť.

## Referencie

## Zdroj

Kategória:Kuchynské nástroje
Roman Baron

Doc. Mgr. **Roman Baron**, Ph.D. (* 2. september 1970, Brno) je český historik a polonista.

V rokoch 1988 až 1993 študoval na Jagelovskej univerzite v Krakove, kde obhájil diplomovú prácu *Plany poľsko-czechosłowackiej konfederacji w latach II wojny światowej (19391942)*. Neskôr medzi rokmi 1997 až 2001 absolvoval doktorandské štúdium na Opolskej univerzite s dizertačnou prácou na tému *Działalność Towarzystwa Szkoły Ludowej w Zagłębiu Ostrawsko-Karwińskim (18911919)*.

Je vedeckým pracovníkom v oddelení dejín 19. storočia Historického ústavu Akadémie vied ČR, kde sa zameriava na česko-poľské vzťahy v moderných dejinách. Venuje sa tiež pedagogickej činnosti. Pôsobil napr. na Ústave slavistiky Filozofickej fakulty Masarykovej univerzity, kde je členom odborovej komisie pre odbor Poľská literatúra, na Filozofickej fakulte a Fakulte humanitných štúdií Karlovej univerzity.

## Referencie

## Externé odkazy
* Zoznam prác v *Bibliografii dějin českých zemí* (Historický ústav AV ČR)
* Roman Baron na portálu Kdo je kdo v české slavistice

## Zdroj

Kategória:Osobnosti z Brna
Kategória:Českí historici
Kategória:Pracovníci Akadémie vied Českej republiky
Kategória:Vyučujúci na Filozofickej fakulte Karlovej univerzity
Kategória:Vyučujúci na Filozofickej fakulte Masarykovej univerzity v Brne
Kategória:Absolventi Uniwersytet Jagielloński
Lazy (vrch v Stolických vrchoch)

**Lazy** alebo **Domošky** () je názov vrchu v Stolických vrchoch, krajinnom celku Slovenského rudohoria. Leží nad Krokavou, približne  západne od Revúcej. 

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a na katastrálnom území obce Krokava. Najbližším sídlom je juhovýchodne situovaná Krokava, východne sa nachádza Hrlica, Ratkovské Bystré a Revúca, severozápadne Tisovec, západne Rimavská Píla a Hačava a južne Polom.

## Opis
Vrch leží v strednej časti pohoria, v hrebeni, vedúcom z vrchu Salašiská () južným smerom cez Nižný vrch (). Západne sa nachádza Čelo (), Paseka () a Kvakov vŕšok ()), južne leží Veľký Žiar (), Kudlašovo () a Šagulová (), východne Rovienky (), Michalová () a Dutková () a severne Predné Tŕstie (), Nižný vrch (), Salašiská (), Holcková () a Tŕstie (). Východnú časť hrebeňa odvodňuje Bystrý potok do Západného Turca v povodí Slanej, voda zo západných odteká riečkou Blh do Rimavy. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné vidieť najmä okolité vrchy Stolických vrchov, Poľanu, Kráľovu hoľu v Nízkych Tatrách, Spišsko-gemerský kras, Volovské vrchy, Revúcku vrchovinu a prihraničné vrchy v Maďarsku.

## Prístup
Na vrchol nevedie značený turistický chodník, no traverzom východným úbočím vedie  zeleno značený chodník od juhu z Krokavy na rázcestie Tŕstie, kde sa pripája na Chodník Márie Széchy.

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Krokava
Lazy

**Lazy** môže byť:

* odľahlá horská osada s roztrúsenými obydliami, kopanice
* vrch na Slovensku:
** v Bachurni (), pozri Lazy (vrch v Bachurni)
** v Cerovej vrchovine (), pozri Lazy (vrch v Cerovej vrchovine)
** v Slanských vrchoch (), pozri Lazy (vrch v Slanských vrchoch)
** v Stolických vrchoch (), pozri Lazy (vrch v Stolických vrchoch)
* mesto v Poľsku, pozri Łazy
VyVolení - Ide o život

***VyVolení - Ide o život*** je kompilačný album z reality show VyVolení, ktorý vydalo hudobné vydavateľstvo Brjan Music 13. decembra 2005.

Album otvára titulná pieseň k reality show VyVolení, ktorú naspievala Dara Rolins. Má názov „Ide o život“, čo bol aj ústredný slogan celej show prvých dvoch sérií.

Ďalšou pravidelnou skladbou tejto relácie bola pieseň „Musím už ísť“, ktorú naspieval bývalý finalista zo Slovensko hľadá SuperStar Martin Kelecsényi. Tá zaznela vždy pri odchode jedného z VyVolených z domu. Na albume sa však neobjavila.

Na albume sa nachádza „Vila song“, ktorý zložil pre VyVolených hudobník Marián Čekovský.

Kompilácia obsahuje aj skladbu „Ide o život“ v karaoke verzii, česko-slovenskú verziu v podaní VyVolených „Vánoce přicházejí - Vianoce prichádzajú“ i videoklip Vila songu.

Album pokrstili traja vyradení finalisti - Rišo, Lenka a Veronika, ale aj moderátor Michal Hudák.

## Zoznam skladieb

## Referencie

## Externé odkazy
* ''VyVolení – Ide o život'' na Discogs

Kategória:Hudobné albumy z 2005
Helen Slaterová

**Helen Slaterová** (* 15. december 1963, Bethpage, New York, USA) je americká herečka, speváčka a skladateľka. V roku 1984 hrala hlavú postavu vo filme *[[Supergirl (film z roku 1984)|Supergirl]]*. 

## Detstvo a mladosť
Slaterová sa narodila v Bethpage v New Yorku. Je židovského pôvodu. Jej rodičia sa rozviedli v roku 1974. Má brata Davida. 

Mylnou predstavou je, že je rodina s hercom Christianom Slaterom, ktorý hral brata jej postavy vo filme *Legenda o Billie Jean*. V skutočnosti, medzi nimi nie je žiadne rodinná väzba.

## Kariéra
Po absolvovaní strednej školy Great Neck South High School v Lake Success, Helen Slaterová študovala dramatické herectvo na New York High School of Performing Arts. V rámci štúdia sa objavila aj vo viacerých divadelných inscenáciách. Šesť mesiacov po absolvovaní dramatickej školy mala svoje prvé televízne vystúpenie po boku Jamesa Earla Jonesa, Meg Ryan a Matthewa Modineho v televíznom seriály *Junge Destinies*.  

Slaterová debutovala v komiksovej adaptácii *Supergirl* sfilmovanej pod rovnakým názvom, v roku 1984 po boku Petera O'Toolea a Faye Dunawayovej. Slaterová bola za svoj herecký výkon nominovaná na Saturn Award za najlepšiu herečku, ale vyhrala jej herecká kolegyňa Daryl Hannah. V rovnakom roku, prevzala rolu Billie Jean Davy vo filmovej dráme *Legenda o Billie Jean*, ktorá mala premiéru v roku 1985. 

V roku 1987 si zahrala po boku Michaela J. Foxa v úspešnej komédii *Tajomstvo môjho úspechu*. V priebehu rokov 1992 až 1994 dabovala do televízneho seriálu *Batman*. V roku 1994 si zahrala vo filme *Lassie*. 

V roku 2007 sa pripojila k hereckému obsadeniu televízneho seriálu *[[Smallville|Smalville]]*, kde sa objavila v troch častiach. V roku 2015 stvárnila adoptívnu matku Melissy Benoist, ktorá stvárnila Supergirl v televíznom seriály *[[Supergirl (seriál)|Supergirl]]*. Televízny seriál skončil v roku 2021. 

## Súkromný život
Slaterová je vydatá za režiséra, herca a scenáristu Roberta Watzkeho od septembra 1989. Spoločne majú dcéru narodenú v roku 1995. Kvôli svojej prvej celovečernej úlohe vo filme *Supergirl* si Slaterová musela odfarbiť svoje hnedé vlasy. V roku 1987 Slaterová spolu s Ginou Gershon založili newyorskú divadelnú skupinu The Naked Angels. V roku 1991 tiež spolu so svojím manželom Robertom Watzkem založila divadelnú skupinu The Bubalaires so sídlom v Los Angeles.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Speváčky USA
Kategória:Osobnosti USA židovského pôvodu
Kategória:Osobnosti zo štátu New York
Supergirl (film z roku 1984)

***Supergirl*** je americký dobrodružný film, ktorý bol sfilmovaný na základe komiksovej predlohy s názvom Supergirl, od DC Comics. Režisérom filmu bol Jeannot Szwarc. Film mal premiéru 19. júla 1984.

Film je jeden z spin-off filmov o Supermanovi – Superman (1978), Superman 2 (1980), Superman 3 (1983) a Superman 4 (1987). 

V rokoch 2015 až 2021 sa vysielal televízny seriál s názvom *[[Supergirl (seriál)|Supergirl]]*, kde si zahrala jednu z vedľajších postáv Helen Slater, ktorá v prevedení z roku 1984 stvárnila hlavnú ženskú rolu. 

## Obsadenie

## Zdroj

Kategória:Filmy USA
Kategória:Filmy z 1984
Kategória:Filmy podľa komiksu
Kategória:Dobrodružné filmy USA
Kategória:Sci-fi akčné filmy USA
Kategória:Sci-fi filmy USA
Kategória:Filmy podľa názvu
Bulharská národná banka (hlavná budova)

**Budova Bulharskej národnej banky** () alebo len **Bulharská národná banka** () je hlavná budova Bulharskej národnej banky, ktorá sa nachádza v meste Sofia, v Sofijskej oblasti, v západnom Bulharsku. Kultúrna pamiatka národného významu.

## Lokalita
Budova leží v centrálnej časti Sofie v rajóne Sredec na ulici „Kňaz Aleksandăr I“ (, doslova *ulica kniežaťa [[Alexander I. (Bulharsko)|Alexandra I.]]*) č. 2. 

## Dejiny
Výstavba súčasnej budovy sa uskutočnila v rokoch 1934 1939. Budova bola postavená predovšetkým z dôvodu, že pôvodná budova sídla Bulharskej národnej banky už nebola kapacitne dostačujúca.

V roku 1978 budova získala štatút kultúrnej pamiatky národného významu.

## Charakteristika
Budova bola postavená podľa projektu architektov Ivana Vasiľova a Dimităra Colova. Stavbe je postavená v štýle moderny začiatku 20. storočia. Podzemné trezory a ochranné systémy boli inšpirované systémami, ktoré sa používali vo vtedajších najmodernejších britských a amerických bankách.

V hlavnej fasáde obrátenej smerom k námestiu sa nachádza vstavaná socha predstavujúca svätého Mikuláša. V tej istej časti budovy sa nachádza aj ozdobný balkón ohradený kovaným zábradlím.

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku národného významu v roku 1978. Ako dôvod ochrany bola stanovená architektonicko-staviteľská hodnota budovy.Štatút bol potvrdený aj v roku 1988, pričom k dôvodom ochrany pribudla aj umelecká hodnota budovy. Názov budovy ako je uvedený na zozname kultúrnych pamiatok národného významu je *Bălgarska narodna banka* (, doslova *Bulharská národná banka*).

## Zaujímavosť
* Miesto pre výstavbu, kde dnes stojí súčasná hlavná budova Bulharskej národnej banky bolo vybrané už v roku 1906, pôvodne sa však na mieste mala nachádzať budova súdneho paláca.

## Galéria

Bulgarian National Bank - panoramio (1).jpg|celkový pohľad na budovu zo severu
BulgarianNationalBank-CentralBuiding001.jpg|detail zo severozápadného rohu budovy so sochou svätého Mikuláša
20140618 Sofia 12.jpg|detail z fasády
Battenberg tér. Jobbra a Nemzetgyűlés épülete, balra a Nemzeti Bank, előtte az oszlopos Dimitrov mauzóleum. Fortepan 7621.jpg|budova na dobovej snímke z roku 1959 (v ľavej časti fotografie)


## Referencie

## Iné projekty

Kategória:Stavby v Sofii
Kategória:Kultúrne pamiatky v Bulharsku
Kategória:Architektúra z 1939
Kategória:Administratívne budovy v Bulharsku
Kategória:Banky v Bulharsku
Elán – Cez prekážky

***Elán – Cez prekážky*** je názov kompilácie, ktorú slovenskej pop rockovej skupine Elán v roku 1984 vydalo na audiokazete hudobné vydavateľstvo Opus.

## Zoznam skladieb

## Výroba albumu
* Václav Patejdl – klávesy, akustická gitara, spev
* Jozef Ráž – basgitara, spev
* Ján Baláž – sólová gitara, akustická gitara, spev
* Juraj Farkaš – gitara, akustická gitara, vokály
* Zdeno Baláž – bicie, perkusie
;Produkcia
* Ján Lauko, Jozef Hanák, Juraj Filo – technici
* Štefan Danko – produkcia
* Karol Dlugolinský – fotografie
* Alan Lesyk – dizajn

## Referencie

Kategória:Kompilačné albumy z 1984
Kategória:Albumy skupiny Elán
Neviem byť sám

***Neviem byť sám*** je názov kompilácie, ktorú slovenskej pop rockovej skupine Elán v roku 1987 vydalo ako vinylový dvojalbum hudobné vydavateľstvo Opus.

## Zoznam skladieb

## Výroba albumu
* Václav Patejdl - klávesy, akustická gitara, spev
* Jozef Ráž - basgitara, spev
* Ján Baláž - sólová gitara, akustická gitara, spev
* Juraj Farkaš - gitara, akustická gitara, vokály
* Zdeno Baláž - bicie, perkusie
* Martin Karvaš - klávesy, spev
* Gabriel Szabó - bicie
;Produkcia
* Ján Lauko, Jozef Hanák, Juraj Filo - technici
* Štefan Danko - produkcia
* Alan Pajer, Daniel Zachar - fotografie
* Alan Lesyk - dizajn

## Referencie

Kategória:Kompilačné albumy z 1987
Kategória:Albumy skupiny Elán
Gabriel Macht

**Gabriel Swann Macht** (* 22. január 1972, Bronx, New York, New York USA) je americký herec a filmový producent. Preslávil sa najmä ako Spirit vo filme *The Spirit* a neskôr ako Harvey Specter v seriáli *[[Kravaťáci]]* na televíznej stanici USA Network.

## Skorý život
Je synom Suzanny Victorie Pulierovej, múzejnej kustódky a archivárky, a herca Stephena Machta. Má troch súrodencov: Jesseho (hudobníka, ktorý sa zúčastnil v americkej reality show *The Next Great American Band*), Ari Serbin a Julie. Žili v Kalifornii od jeho piatich rokov. Po úspešnom dokončení strednej školy v Beverly Hills nastúpil na vysokú školu *Carnegie Mellon College of Fine Arts*, ktorú ukončil v roku 1994. Počas štúdia bol členom bratstva *Delta Upsilon*.

## Kariéra
Bol nominovaný na cenu pre najlepšieho mladého herca v celovečernom filme po tom, čo si ako 8-ročný zahral svoju prvú filmovú rolu v diele *Why Would I Lie?*, pod umeleckým menom Gabriel Swann.  

Objavil sa vo množstve filmov a televíznych seriálov ako napríklad *[[Pieseň lásky samotárky]]*, *[[Kauza CIA]]*, *[[Vydáš sa a basta!]]* alebo *[[Farma (film)|Farma]]*. 

V júli roku 2010 bolo oznámené, že podpísal zmluvu na účinkovanie ako hlavná postava v seriáli *[[Kravaťáci]]*. Seriál má 9 sérií s celkovým počtom 134 epizód, z ktorých bol súčasťou v každej. Od tretej série pôsobil tiež ako spoluproducent.

## Osobný život
V roku 2004 sa oženil s austrálskou herečkou Jacindou Barrett. Ich prvé dieťa, dcéra Satine Anais Geraldine sa narodila 27. augusta 2007 v Los Angeles a syn Luca 26. februára 2014.

Macht sa spriatelil s predstaviteľkou jednej z hlavných postáv seriálu *Kravaťáci*, Sarah Rafferty, už v roku 1993 na divadelnom festivale *Williamstown*. Bol hosťom na svadbe Meghan Markle s princom Harrym v roku 2018, ktorá sa konala na kráľovskom hrade Windsor.

Je vegetarián a praktizuje zelený spôsob života.

## Filmografia
### Film

### Televízne seriály

## Referencie

## Iné projekty

## Externé odkazy
* 
* 

## Zdroj
* 

Kategória:Osobnosti z Bronxu
Kategória:Filmoví herci USA
Kategória:Televízni herci USA
Kategória:Televízni producenti USA
Kategória:Vegetariáni USA
Pavel Soukup (historik)

Mgr. **Pavel Soukup**, Ph.D. (* 1976, Praha) je český historik.

V rokoch 1994 až 1999 vyštudoval históriu na Filozofickej fakulte Karlovej Univerzity v Prahe, kde v roku 2007 na Ústave českých dejín dokončil aj doktorandské štúdium s dizertačnou prácou *Reformní kazatelství v pozdněstředověkých Čechách.* *Studie o nejstarších kázáních Jakoubka ze Stříbra*.

Pracuje v Centre medievistických štúdií pri Filozofickom ústave Akadémie vied ČR, ktoré tiež vedie ako riaditeľ.

Odborne sa zameriava na problematiku neskoro stredovekých herézií, husitstva, stredovekú náboženskú literatúru, svätú vojnu a krížové výpravy a na teologickú polemiku.

## Referencie


## Externé odkazy
* Zoznam prác v *Bibliografii dějin českých zemí* (Historický ústav AV ČR)
* Historik Pavel Soukup, autor knihy Jan Hus, život a smrt kazatele. Český rozhlas Plus, 6. července 2015

## Zdroj

Kategória:Českí historici
Kategória:Absolventi Filozofickej fakulty Karlovej univerzity
Kategória:Pracovníci Akadémie vied Českej republiky
Kategória:Osobnosti z Prahy
Liliana

**Liliana** je ženské meno latinského pôvodu. Liliana je odvodená od latinského slova "lilium" alebo "lilion", ktoré znamená "ľalia". Význam mena znamená "čistá", "nevinná". Toto meno sa vo všeobecnosti vyskytuje v Severnej Amerike, hoci je častejšie v Taliansku, Španielsku a Portugalsku. Meniny na Slovensku má 19. novembra, kalendáre uvádzajú meniny aj 20. augusta.

## Dátum menín v iných krajinách
* Česko –  25. február
* Litva –  14. február
* Lotyšsko –  10. marec, 30. apríl	
* Maďarsko –  27. júl
* Poľsko –  14. február
* Rakúsko –  10. máj  
 
## Varianty
* *domácky ([[slovenčina]]):* Lili, Lily, Lilly, Lila, Lilča, Lilka, Lilinka, Lilianka, Lilian, Liluš, Liluška, Lilinečka, Lia.
* *Liliana v iných jazykoch* 
* Anglicky: *Lillian, Lilian, Lilliana, Liliana, Lilyana, Lyla*, Lils*
* [[Bulharčina|Bulharsky]]: *Лиляна (Liljana)*
* [[Chorvátčina|Chorvátsky]]: *Ljiljana*
* [[Francúzština|Francúzsky]]: *Liliane, Lilianne*
* [[Macedónčina|Macedónsky]]: *Лилјана (Liljana)*
* [[Maďarčina|Maďarsky]]: *Liliána*
* [[Poľština|Poľsky]]: *Liliana*
* [[Portugalčina|Portugalsky]]: *Liliana* 
* [[Rumunčina|Rumunsky]]:   *Liliana*
* [[Slovinčina|Slovinsky]]: *Lilijana*
* [[Srbčina|Srbsky]]: *Љиљана (Ljiljana)*
* [[Španielčina|Španielsky]]: *Liliana*
* [[Taliančina|Taliansky]]: *Liliana''

## Známe ženy s menom Liliana

* Liliane Bettencourtová –  francúzska podnikateľka, majiteľka kozmetickej firmy L'Oréal
* Liliana Fernández - španielska volejbalistka
* Lilian Forsgrenová – švédska orientačná bežkyňa
* Lillian Hellmanová – americká dramatička
* Liliana Gafencu - rumunská veslárka
* Lillian Gishová – americká herečka
* Lilian Malkina – ruská herečka
* Liliana Mumy – americká herečka
* Liliana Nastaseová – rumunská atlétka
* Lilian Palmerová – kanadská atlétka
* Lillian Adamsová – americká herečka
* Liliana Zagacka – polská atlétka

## Referencie

## Externé odkazy
* 
* kalendar.zoznam.sk

Kategória:Krstné mená
Kategória:Ženské mená
Kategória:Ženské mená latinského pôvodu
Ostrá (vrch v Stolických vrchoch)

**Ostrá** () je vrch v Stolických vrchoch, krajinnom celku Slovenského rudohoria. Leží nad Klenovcom, približne  severne od Hnúšte. 

## Poloha
Nachádza sa v strednej časti Stolických vrchov, v geomorfologickom podcelku Klenovské vrchy. Leží na území Banskobystrického kraja, okresu Rimavská Sobota a zasahuje na katastrálne územie obce Klenovec a miest Hnúšťa a Tisovec. Najbližšími sídlami sú východne situovaná Rimavská Píla, južne sa nachádza Hnúšťa a Klenovec a severne Tisovec a Hačava.

## Opis
Ostrá leží v strednej časti pohoria a je najvyšším vrchom geomorfologického podcelku Klenovské vrchy. Severne sa nachádza Šarkanica (), Hajnáš (), Hradová (), Laz (), Pacherka () a Poľana (), západne Klenovská Poľana (), Cisárska hoľa (), Pasiečky () a Slopovo (), južne Bodnárka (), Sinec (), Ohrablo () a Štepový vrch () a východne Čierťaž (), Kvakov vŕšok (), Lazy (), Tŕstie (), Holcková () a Salašiská (). Východnú časť masívu odvodňuje Ostriansky a Bystrý potok do Rimavy, voda zo západnej odteká do Klenovskej Rimavy. Na vrchol vedie značený turistický chodník. 

### Výhľady
Vrchol pokrýva súvislý mladý lesný porast, ktorý umožňuje obmedzený rozhľad. Z vhodných lokalít je možné vidieť okolité vrchy Stolických vrchov, Poľanu, Veporské vrchy, Nízke Tatry, Spišsko-gemerský kras, Revúcku vrchovinu a prihraničné vrchy v Maďarsku.

## Prístup
* po  žlto značenom chodníku:
** od juhu z Hnúšte cez Ohrablo
** od severu z rázc. Prieslopky
* po  zelenej značke z Rimavskej Píly cez rázc. Prieslopky

## Referencie

## Pozri aj
* Stolické vrchy
* Klenovské vrchy
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Tisícovky na Slovensku
Kategória:Vrchy v okrese Rimavská Sobota
Kategória:Klenovec
Kategória:Hnúšťa
Kategória:Tisovec (okres Rimavská Sobota)
Legenda 2

***Legenda 2*** je názov kompilácie, ktorú slovenskej pop rockovej skupine Elán v roku 1992 vydalo hudobné vydavateľstvo Musica.

## Zoznam skladieb

## Výroba albumu
* Ivan Jombík – zvuková réžia, mixovanie
* Ján Baláž, Jožo Ráž – mixovanie
* Peter Smolinský – hudobná réžia
* Václav Patejdl – nahrávanie vokálov

## Referencie

Kategória:Kompilačné albumy z 1992
Kategória:Albumy skupiny Elán
Martin Nodl

Doc. **Martin Nodl**, Ph.D. (* 9. september 1968) je český historik.

V rokoch 1988 až 1995 vyštudoval históriu na Filozofickej fakulte Karlovej Univerzity v Prahe s diplomovou prácou *Stříbro 1380-1420.* *Populace-migrace-integrace* . Medzi rokmi 2011 až 2013 potom absolvoval doktorandské štúdium na Filozofickej fakulte Masarykovej univerzity v Brne, v rámci ktorého obhájil dizertačnú prácu o Dekréte kutnohorskom.

Pôsobí v Centre medievistických štúdií Filozofického ústavu Akadémie vied ČR a zároveň tiež vyučuje na Fakulte humanitných štúdií UK.

Zameriava sa na neskorý stredovek, najmä na sociálne a kultúrne dejiny, a tiež na dejiny historiografie.

## Referencie


## Externé odkazy
* Zoznam prác v *Bibliografii dějin českých zemí* (Historický ústav AV ČR)
* VIZINA, Petr. Podcast Na dotek: Středověk? Co s ním, nezajímal mě. Pak jsem ale potkal Šmahela. Aktuálně.cz [online]. Economia, 27. 1. 2021 [cit. 2021-5-6]. Dostupné online. 
* Martin Nodl: Uvažujeme pořád podobně jako středověcí lidé. Fakulta humanitních studií UK. 21. 3. 2022

## Zdroj

Kategória:Českí historici
Kategória:Pracovníci Akadémie vied Českej republiky
Kategória:Absolventi Filozofickej fakulty Karlovej univerzity
Kategória:Absolventi Filozofickej fakulty Masarykovej univerzity
Bubeník (rozlišovacia stránka)

**Bubeník** môže byť:
*v hudbe: hráč na bubon, pozri bubeník
*v minulosti: obecný zriadenec, ktorý bubnuje a vyhlasuje nariadenia a zvesti, pozri bubeník (hlásič)
*v zoológii: jeden z možných slovenských rodových mien rodov rýb z čeľade sciénovité/bubeníkovité (Sciaenidae), synonymá: sciéna, smuha, pozri pod sciénovité

## Zdroje
Apple Park

[thumb|Apple Park z pohľadu [bezpilotné lietadlo|dronu, 2022]]
thumb|Divadlo Steva Jobsa (''Steve Jobs Theater'') v Apple Parku

**Apple Park** (alebo tiež **Apple Campus 2** či **One Apple Park Way**) je sídlo spoločnosti Apple Inc., ktoré sa nachádza v Cupertine v Kalifornii v Spojených štátoch. Pre zamestnancov bol otvorený v apríli 2017, ešte počas výstavby, a nahradil pôvodné sídlo Apple Campus otvorené v roku 1993. Leží 1,9 km východne od pôvodného areálu Apple Campus. Apple sídli v Cupertine od roku 1977, preto sa spoločnosť rozhodla stavať v tejto oblasti, a nie presťahovať sa do lacnejšej a vzdialenejšej lokality.

Vďaka mierke hlavnej budovy a kruhovému pôdorysu, ktorého autorom je britský architekt Norman Foster, si stavba v médiách vyslúžila prezývku „vesmírna loď“. Rozprestiera sa na predmestskom pozemku s celkovou rozlohou 1,46 km² (360 akrov), pričom v jednej centrálnej štvorpodlažnej kruhovej budove s rozlohou približne 0,26 km² (64 akrov) pracuje viac ako 12 000 zamestnancov. Hodnota pozemku sa odhaduje na 160 miliónov dolárov. V roku 2011 bol rozpočet na Apple Campus 2 nižší ako 3 miliardy dolárov, ale v roku 2013 sa celkové náklady odhadovali na sumu bližšiu k 5 miliardám. Spoluzakladateľ spoločnosti Apple Steve Jobs chcel, aby areál nevyzeral ako biznis park, ale skôr ako prírodné útočisko. Osemdesiat percent areálu tvoria zelené plochy vysadené stromami a rastlinami odolnými voči suchu, ktoré sú pôvodné pre oblasť Cupertina, a na centrálnom nádvorí hlavnej budovy sa nachádza umelé jazierko.

Steve Jobs v júni 2011 pri svojom poslednom verejnom vystúpení pred smrťou povedal:Má nádherné nádvorie uprostred a mnoho ďalšieho. Je to kruh, takže je zakrivený po celom obvode. Nie je to najlacnejší spôsob, ako niečo postaviť. Každé sklo v hlavnej budove bude zakrivené. Máme šancu postaviť najlepšiu kancelársku budovu na svete. Naozaj si myslím, že študenti architektúry sa sem prídu pozrieť.

Zaujímavosťou je, že ide o jednu z energeticky najefektívnejších budov na svete, pričom hlavná budova, Divadlo Steva Jobsa (*Steve Jobs Theater*) a fitnescentrum majú certifikát LEED Platinum. V tlačovej správe z apríla 2018 spoločnosť Apple oznámila, že prešla na napájanie výlučne z obnoviteľných zdrojov energie. Solárne panely nainštalované na streche areálu dokážu vygenerovať 17 megawattov energie, čo postačuje na 75 % energie počas dennej špičky a je to jedna z najväčších solárnych striech na svete. Ďalšie 4 megawatty sa vyrábajú na mieste pomocou palivových článkov Bloom Energy Server, ktoré sú poháňané biopalivom alebo zemným plynom. Medzi vnútornou a vonkajšou časťou budovy voľne prúdi vzduch, čím sa zabezpečuje prirodzená ventilácia a odpadá potreba vykurovacích, vetracích a klimatizačných systémov počas deviatich mesiacov v roku.

## Referencie

## Pozri aj
* Apple

## Iné projekty

## Zdroj

Kategória:Apple
Kategória:Stavby v Kalifornii
Chrám svätých Kozmu a Damiána (Kričim)

**Chrám svätých Kozmu a Damiána** (), alebo **Chrám svätých nezištných Kozmu a Damiána** () je chrám Bulharskej pravoslávnej cirkvi z druhej polovice 19. storočia, ktorý sa nachádza v meste Kričim v Plovdivskej oblasti v južnom Bulharsku.

Stavba má pridelený štatút kultúrnej pamiatky miestneho významu.

## Lokalita
Chrám svätých Kozmu a Damiána sa nachádza v meste Kričim na námestí „Osvoboždenie“ (, doslova *námestie Oslobodenia*) č. 2.

## Dejiny
Myšlienka na výstavbu chrámu pochádza od igumena Kričimského monastiera svätého Vrača, jeromonacha Pachomija, ktorý mal rozsiahle styky s cirkevnými a osvieteneckými dejateľmi v Plovdive. Proces v roku 1861 inicioval kričimský majster Atanas Stoimenov. Miesto pre výstavbu bolo symbolicky zvolené v priestore starého kresťanského cintorína, kde bolo počas potláčania aprílového povstania v roku 1876 zabitých niekoľko miestnych obyvateľov. Chrám bol postavený v roku 1879.

V roku 1896 došlo k prestavbe chrámu do súčasnej podoby. Po tejto prestavbe sa uskutočnilo vysvätenie chrámu, pričom budovu posvätil metropolita Natanail.

V roku 1974 stavba získala štatút kultúrnej pamiatky miestneho významu.

V súčasnosti je chrám funkčným chrámom Bulharskej pravoslávnej cirkvi s pravidelnými liturgiami.

## Charakteristika
Autorom pôvodnej budovy bol staviteľský majster Gavrail z dediny Vărbovo. V pôvodnej podobe bol chrám postavený z dreva a blata.

Autorom prestavby na konci 19. storočia bol staviteľský majster Manol z dediny Široka Lăka. V rámci tejto prestavby boli pôvodne steny z hliny a dreva nahradené kamennými.

### Ikony
V chráme sa nachádzajú cenné oltárne ikony, ktorých autorom je významný umelec a maliar ikon Atanas Giudženov.

## Štatút a dôvod pamiatkovej ochrany
Kategória: kultúrna pamiatka miestneho významu 

Rok vyhlásenia: 1974

Dôvod pamiatkovej ochrany: umelecká hodnota stavby

## Galéria

StStKozmaDamian-Krichim007.jpg|pohľad na chrám zvrchu od pevnosti Ivankovo kale
StStKozmaDamian-Krichim020.jpg|pohľad na chrámový komplex zo severu
StStKozmaDamian-Krichim011.jpg|pohľad na chrámový komplex zo severovýchodu
StStKozmaDamian-Krichim001.jpg|pohľad na chrámový komplex z východu
StStKozmaDamian-Krichim006.jpg|pohľad na chrámový komplex z juhu
StStKozmaDamian-Krichim018.jpg|budova chrámu zo severovýchodu
StStKozmaDamian-Krichim002.jpg|východná fasáda chrámu s apsidou
StStKozmaDamian-Krichim004.jpg|zvonica pri pohľade z juhu
StStKozmaDamian-Krichim016.jpg|zvonica pri pohľade od chrámu
StStKozmaDamian-Krichim013.jpg|severná časť chrámového dvora
StStKozmaDamian-Krichim017.jpg|detail apsidy
Кричим - panoramio (11).jpg|interiér chrámu


## Referencie

## Iné projekty

Kategória:Pravoslávne chrámy v Bulharsku
Kategória:Stavby v Kričime
Kategória:Kultúrne pamiatky v Bulharsku
Kategória:Kostoly postavené po oslobodení Bulharska
Kategória:Architektúra z 1879
Kategória:Kostoly zasvätené svätým Kozmovi a Damiánovi‎
Ján Poničan

**Ján Poničan** môže byť:

* slovenský prozaik a publicista (* 1902 – † 1978), pozri Ján Poničan (prozaik)
* slovenský architekt (* 1938), pozri Ján Poničan (architekt)

Poničan, Ján
Postruheň

[náhľad|Kvásková [foccacia (taliansky posúch) s rozmarínom a soľou]]
**Postruheň**, **postruhník**, **postružník** alebo (**p**)**osúch** je  pečené jedlo zo zvyškov chlebového cesta František Štěpán Kott vo svojom *[[Česko-německý slovník zvláště grammaticko-fraseologický|Česko-německom slovníku zvláště grammaticko-fraseologickom]]* (1880) postruhník opisuje ako „*koláč, placku z vyškrabaného cesta*“.

Išlo o zvyšky cesta z dreveného korýtka po upečení chleba, z ktorých sa vytvorila placka.

## Referencie

## Pozri aj
* Podpecník
* Focaccia
* Langoš

Kategória:Jedlá
Kategória:Slovenská kuchyňa
Kričim

**Kričim** môže byť:

v Bulharsku:
* mesto; pozri Kričim (mesto)
* okres; pozri Kričim (okres)
* pevnosť; pozri Ivankovo kale (pevnosť)
* priehrada; pozri Kričim (priehrada)
* vodná elektráreň; pozri Kričim (vodná elektráreň)
* rezidenčná budova; pozri Kričim (rezidencia)
* chránená lokalita; pozri Kričim (chránená lokalita)
* rieka Văča v hornej časti toku; pozri Văča (rieka)
Indigovník farbiarsky

**Indigovník farbiarsky** alebo **indigovník pravý** (lat. *Indigofera tinctoria*) je najvýznamnejší druh rastlinného rodu indigovník (čeľaď bôbovité, staršie vikovité). Pochádza zo západnej Afriky alebo Malajzie. Jeho listy slúžili v minulosti na výrobu modrého farbiva indigo.

## Opis
Indigovník farbiarsky je poloker, ktorý dorastá do veľkosti 12 metre.

Stonka rastliny je obrastená krátkymi palistami a striedavo usporiadanými zloženými listami. Má oválne zelené listy, ktoré majú asi 2 centimetre.

Kvety indiga rastú v strapcoch o dĺžke 510 centimetrov a majú fialovú, ružovú farbu alebo bielu farbu. Ako plod vznikajú struky, ktoré majú valcovitý tvar a obsahujú zvyčajne 10 až 12 semien.

## Použitie
náhľad|Indigovník farbiarsky, listy a súkvetia
V tradičnej medicíne sa používalo pri zápaloch pokožky, ekzéme či psoriáze. Za protizápalové účinky je zodpovedný napríklad prítomný indirubín. Okrem toho má indigo i antimikrobiálne účinky.

### Poľnohospodárstvo
Z indigovníka farbiarskeho možno získať rotenoidy deguelín, dehydrodeguelín, rotenol, rotenón, tefrozín a sumatrol.

Keďže rastlina patrí medzi bôbovité, využíva sa na obohatenie zeminy podobe ako iné bôbovité rastliny, napríklad lucerna siata alebo fazuľa. Takisto sa používa na zakrytie zeminy, čím sa zemina chráni pred eróziou či vysušením.

## Farbivo
náhľad|Hrudka indického indigového farbiva

Indigovník je pôvodným zdrojom farbiva s názvom indigo. Toto farbivo možno získať spracovaním listov rastliny. Po namočení do vody a fermentácii sa premieňa glykozid indikán, ktorý je prirodzene prítomný v rastline, na modré farbivo indigotín (indigo). Zrazenina sa z listov získava zmiešaním so silnou zásadou, napríklad lúhom.

Dnes sa väčšina tohto farbiva vyrába synteticky, ale prírodné farbivo z indigovníka farbiarskeho je stále dostupné, napríklad pod názvom *tarum* v Indonézii alebo *nila* v Malajzii. V Iráne a rôznych častiach bývalého Sovietskeho zväzu sa označuje ako *basma*.

### História
Prvý Európan, ktorý opísal prípravu indiga, bol Marco Polo, a to v Indii v 13. storočí. Indigo sa bežne používalo ako farbivo pri maľovaní od začiatku stredoveku.

## Referencie

## Pozri aj
* *[[Persicaria tinctoria]]*

## Zdroj

Kategória:Farbivá
Kategória:Bôbovité
Karkinos

**Karkinos** () môže byť:
* aténsky stratég a tragický básnik v 5. stor. pred Kr., pozri Karkinos (syn Xenotima)
* tragický básnik v 4. stor. pred Kr., pozri Karkinos (syn Xenokla)

## Zdroje
Tri chotáre (vrch v Stolických vrchoch)

**Tri chotáre** () je názov vrchu v Stolických vrchoch, krajinnom celku Slovenského rudohoria. Leží nad Tisovcom, približne  západne od Revúcej.

## Poloha
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, na hranici okresov Revúca a Rimavská Sobota a zasahuje na katastrálne územie mesta Tisovec a obcí Muráň a Ratkovské Bystré. Najbližšími sídlami sú západne situovaný Tisovec, severne sa nachádza Muráň a Muránska Lehota, východne Muránska Dlhá Lúka a Revúca a juhovýchodne Ratkovské Bystré. Hrebeňom vedie hranica ochranného pásma Národného parku Muránska planina.

## Opis
Vrch leží v strednej časti pohoria, v hrebeni, vedúcom z vrchu Tŕstie () na Krížnu poľanu (). Severne sa nachádza Ostrica (), Macov vrch (), Pavelková () a Cigánka (), východne Radzim (), Kohút (), Krížna poľana () a Šrámová (), južne Dutková (), Salašiská (), Tŕstie () a Ostrá () a západne Hradová () a Šarkanica (). Severné svahy odvodňuje Lehotský potok do Muráňa, voda z východných odteká riečkou Turiec, obe v povodí Slanej a zo západnej časti ju odvádza potok Skalička do Rimavy. Vrcholom vedie značený turistický Chodník Márie Széchy. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Stolických vrchov, Revúcku vrchovinu, Veporské vrchy, Spišsko-gemerský kras a Nízke Tatry.

## Prístup
* po  červeno značenom Chodníku Márie Széchy:
** od juhu z Tŕstia () cez rázc. Korimovo
** od severovýchodu z obce Muráň cez rázc. Nemcová
* po  žlto značenej turistickej trase od západu zo sedla Dielik

## Referencie

## Pozri aj
* Stolické vrchy
* Tŕstie (geomorfologický podcelok)
* Zoznam vrcholov v Stolických vrchoch

## Externé odkazy
* Poloha na turistickej mape

Kategória:Vrchy v Stolických vrchoch
Kategória:Vrchy pod 1000 metrov na Slovensku
Kategória:Vrchy v okrese Rimavská Sobota
Kategória:Vrchy v okrese Revúca
Kategória:Tisovec (okres Rimavská Sobota)
Kategória:Muráň (obec)
Kategória:Ratkovské Bystré
Sciéna orlovitá

**Sciéna orlovitá** (lat. *Argyrosomus regius*; iné názvy pozri nižšie) je druh ryby z rodu sciéna (iné názvy: bubeník, smuha; lat. *Argyrosomus*) z čeľade sciénovité (iný názov: bubeníkovité; lat. Sciaenidae). 

Čeľaď sciénovité sa dnes zaraďuje do radu tŕňovcotvaré (Acanthuriformes) a/alebo do taxónu Eupercaria (=Percomorpharia), ale do začiatku 21. storočia sa zaraďovala do radu ostriežotvaré (Perciformes).

## Názvy
Slovenské názvy tohto druhu sú: **sciéna orlovitá**, **sciéna sivá**, **sciéna kráľovská** [sciéna kráľovská je ale tiež názov druhu *[[Menticirrhus saxatilis]]*], **bubeník orlovitý**, **smuha sivá**, **šmuha kráľovská**; zastarano: **smuha šedá**, **orol morský**; mimo taxonómie: **ombrina (kráľovská)**.

Vedecké (latinské názvy) tohto druhu sú: v súčasnosti: *Argyrosomus regius*; staršie: *Argyrosomus regium*, *Argyrosomus procerus*, *Sciaena regius*, *Sciaena aquila*, *Perca regia*, *Perca luth*, *Perca vanloo*, *Cheilodipterus aquila*; staršie nepresne (ide o zámeny s inými druhmi): *Argyrosomus hololepidotus*, *Johnius hololepidotus*, *Sciaena umbra*

## Výskyt
Vyskytuje sa na východných pobrežiach Atlantiku od úrovne Nórska po úroveň Konga, vrátane Stredozemného mora a Čierneho mora, a v Červenom mori. 

## Opis
Maximálne dĺžka tela je 2,3 m, bežná dĺžka je 1,5 m. Maximálna hmotnosť je okolo 200 kg, bežná hmotnosť je oveľa nižšia. Farba tela je striebornosivá, s bronzovými znakmi na chrbte. Základ plutvy je červenohnedej farby a ústna dutina je žltozlatá. Hlava je pomerne veľká. Telo je pretiahnuté. Oči sú pomerne malé. Bočná čiara je viditeľná, siaha až po chvostovú plutvu. Druhá chrbtová plutva je oveľa dlhšia než prvá. Tak ako mnohé iné ryby z čeľade sciénovité, aj táto sciéna, vďaka špeciálnym svalom upnutým na plávací mechúr, niekedy bručí ("bubnuje"). Otolity sú veľmi veľké.

## Zdroje

Kategória:Sciénovité
Kategória:Najmenej ohrozené druhy
La Liga 2022/2023

**La Liga 2022/2023** bol 92. ročník najvyššej španielskej futbalovej súťaže. Titul obhajoval Real Madrid, nováčikmi súťaže boli Almería, Valladolid a Girona. Sezóna začala 12. augusta 2022 a skončila 4. júna 2023.

Víťazom sa stala Barcelona, bol to jej 27. titul v histórii a trofej získala s predstihom štyroch kôl 14. mája 2023. Do skupinovej fázy Ligy majstrov UEFA 2023/2024 sa spolu s ňou kvalifikovali aj Real Madrid, Atlético Madrid, Real Sociedad a Sevilla ako víťaz Európskej ligy UEFA 2022/2023. Do Európskej ligy UEFA 2023/2024 sa kvalifikovali Villarreal a Real Betis. Do 4. predkola Európskej konferenčnej ligy UEFA 2023/2024 zamierila Osasuna zo 7. miesta tabuľky. Do 2. ligy zostúpili Valladolid, Espanyol a Elche.

## Tímy v sezóne 2022/2023

## Tabuľka



## Štatistiky

### Najlepší strelci

## Poznámky

## Referencie

## Zdroj
* Výsledky zápasov 

Kategória:La Liga
Kategória:Futbal v 2022
Kategória:Futbal v 2023
Kategória:2022 v Španielsku
Kategória:2023 v Španielsku
Pravé ryby

**Pravé ryby** môže byť alternatívny názov taxónu:
*Neopterygii, iný slovenský názov: kostnaté ryby, pozri pravé ryby (Neopterygii)
* Osteichthyes(=Pisces v najužšom zmysle), iné slovenské názvy: ryby, kostnaté ryby, pozri ryby (Osteichthyes)

Poznámka: V zahraničných textoch sa ako pravé ryby niekedy (väčšinou skôr voľne) označujú taxóny:
*lúčoplutvovce (lat. Actinopterygii)
*koncoúste (iný názov: ryby; lat. Teleostomi)
*rybovité stavovce (iné názvy: plutvovce, ryby; lat. Pisces v najširšom zmysle)
*čeľustnaté ryby (iné názvy: plutvovce, ryby; lat. Pisces v širokom zmysle, t.j. najmä Osteichthyes a Chondrichthyes)

## Pozri aj
*ryby
*kostnaté ryby
*systematika stavovcov

## Zdroje
Kickresume

**Kickresume** je slovenská technologická spoločnosť. Bola založená v roku 2013 so sídlom v Beckove a kanceláriou v Bratislave. Jej produktom je webová aplikácia na tvorbu profesionálnych životopisov, motivačných listov a personálnych webstránok. 

Okrem toho má Kickresume vo svojom portfóliu AI nástroje, ako napríklad AI nástroj na písanie životopisov a motivačných listov, AI nástroj na analýzu životopisov, ktorý posudzuje kvalitu CV, a pracovný portál na hľadanie práce na diaľku Pyjama Jobs, ktorý uchádzačom navrhuje relevantné pracovné pozície na základe ich životopisov.

K roku 2025 platformu využilo viac ako 6 miliónov ľudí po celom svete, z ktorých sa mnohí zamestnali vo veľkých svetových firmách ako Google, Apple, Nike alebo Tesla. Nástroj prerazil najmä v USA a Ázií, kde má takmer dve tretiny z celkového počtu používateľov. Kickresume bolo spomenuté ako kariérny expert na CNBC a Denníku SME.

## História

Kickresume bolo založené v máji 2013 Tomášom Ondrejkom a Petrom Ďurišom. Pôvodne mala aplikácia slúžiť pre nich a ich spolužiakov, no už po pár mesiacoch začalo Kickresume používať niekoľko tisíc ľudí z celého sveta. Spoločnosť získala investíciu 100 000 eur od startup akcelerátora The Spot Booster v roku 2015, čo umožnilo intenzívnejší rozvoj a expanziu. Po roku od ukončenia akcelerácie malo Kickresume viac ako 200 000 registrovaných používateľov. V roku 2016 Kickresume získalo podporu od Slovak American Foundation v hod­note 35 000 dolá­rov na ďalší rozvoj a expanziu do USA. V roku 2020 prešlo Kickresume veľkým redizajnom a v roku 2021 spustili mobilné aplikácie pre iOS a Android. V roku 2023 začali pridávať AI nástroje.

## Spolupráce

V roku 2017 Kickresume spolupracovalo s vedcami z univerzity v MIT na validácií nástroja Pymetrics. S použitím hier skúmali možnosti gamifikácie psychotestov v personalistike. Výsledkom bolo vytvorenie profilu kognitívnych a emočných čŕt uchádzača, ktoré si mohol pridať do životopisu. Kickresume sa venuje aj spolupráci s firmami, ktorým ponúka vlastné API na tvorbu životopisov. Túto službu využíva napríklad rakúsky pracovný portál Karriere.at, ekvivalent slovenského pracovného portálu Profesia.sk. Od roku 2018 spolupracujú s ISIC a ponúkajú zľavy pre študentov a učiteľov.

## Referencie


Kategória:Slovenské softwarové firmy
Kategória:Podniky založené v 2013
František Záruba

Mgr. **František Záruba**, Ph.D. (* 12. júl 1977, Praha) je český historik umenia a kastelológ.

## Životopis
Vyštudoval dejiny umenia na Filozofickej fakulte Karlovej Univerzity v Prahe (20012008), kde v roku 2013 získal aj doktorát s dizertačnou prácou *Hrady Václava IV.*

Odborne sa zameriava na stredoveké umenie, najmä na hradnú architektúru. V rokoch 20102015 externe vyučoval na Ústave dejín kresťanského umenia Katolíckej teologickej fakulty UK, od roku 2021 je odborným asistentom na Historickom ústave Filozofickej fakulty Univerzity Hradec Králové. Je tiež vedeckým pracovníkom Historického ústavu AV ČR. Medzi jeho významné diela patrí najmä trojdielny cyklus o hradných kaplnkách od doby přemyslovskej po jagelovskú.

Okrem histórie sa venuje tiež krajinomaľbe.

## Výberová bibliografia

* Hrady Václava IV. Praha 2014, Opera Facultatis theologiae catholicae Universitatis Carolinae Pragensis. Historia et historia átrium XVII, 
* Hradní kaple I‒III. Praha 2014, 2015, 2016; Opera Facultatis theologiae catholicae Universitatis Carolinae Pragensis. Historia et historia artium XIX, XXI, XXIV,  ;  ; 
* Capella regia‒kaple Všech svatých na Pražském hradě. In: Castellologica Bohemica XII, 2010, 99–135
* Příspěvek ke vztahu kaple Všech svatých na Pražském hradě a Saintes Chapelles ve Francii. In: Castellologica bohemica XIV, Plzeň 2014, 85–108
* Příspěvek k malířské výzdobě hradů v Čechách v době předhusitské. In: Obrazy uctívané, obdivované a interpretované. Miroslav Šmied / František Záruba (ed. ). Praha 2015, 146–163
* Příspěvek k malířské výzdobě hradů v Čechách v době pohusitské. In: Ecclesia docta. Společenství ducha a umění. Magdaléna Nespešná Hamsíková (ed. ). Praha 2016, 380–407
* Příspěvek k otázce královských hradů v dolním Posázaví. In: Castellologica bohemica XVI, 2016, 97-121
* Aula Magna – velký sál královských hradů v předhusitských Čechách. In: Mediaevalia Historica Bohemica XIX/2, 2016, 75–114
* aple a její úloha v rámci hradního areálu na příkladech z Čech a Moravy. In: Stredoveké hrady. Život, kultúra, spoločnosť, Daniela Dvořáková. Bratislava 2017, 101–116
* Saský dům na Malé Straně v Praze (č. p. 55/III), příspěvek ke genezi jeho architektury a k otázce stavebníka. In: Mediaevalia Historica Bohemica, 2018/2, 29–58
* Prag und die Residenzen der Böhmischen Herrscher zur Zeit der Luxemburger. In: Mitteilungen der Residenzen-Kommission der Akadémia der Wissenschaften zu Göttingen. Neue Folge: Stadt und Hof VIII, 2019, 31–53

## Referencie


## Externé odkazy
* Zoznam prác v *Bibliografii dějin českých zemí* (Historický ústav AV ČR)
* Digitálný repozitár prác na portále Academia.edu

## Zdroj

Kategória:Českí historici umenia
Kategória:Českí maliari
Kategória:Pracovníci Akadémie vied Českej republiky
Kategória:Českí vysokoškolskí pedagógovia
Kategória:Absolventi Filozofickej fakulty Karlovej univerzity
Kategória:Osobnosti z Prahy
Legenda 4

***Legenda 4*** (… tak ako ich nepoznáme) je názov kompilácie, ktorú slovenskej pop rockovej skupine Elán v roku 1998 vydalo hudobné vydavateľstvo Musica.

## Zoznam skladieb

## Výroba albumu
* Tomáš Krchlík – mastering
* Boris Litvák – dizajn

## Referencie

Kategória:Kompilačné albumy z 1998
Kategória:Albumy skupiny Elán
A-1 Pictures

**A-1 Pictures Inc.** () je japonské animačné štúdio založené bývalým producentom štúdia Sunrise, Mikihiro Iwatom, a je dcérskou firmou spoločnosti Aniplex.

## História

Štúdio bolo založené 9. mája roku 2005. V roku 2006 sa podieľalo na produkcii anime *Zenmai Zamurai* a v októbri toho istého roku zriadilo nové štúdio v Asagaji. Nasledujúci rok, v roku 2007, štúdio vyprodukovalo svoju prvú vlastnú sériu *Ókiku Furikabutte*.

Pôvodne bolo štúdio zriadené na dohľad nad produkciou len zopár sérií Aniplexu, no odvtedy sa výrazne rozrástlo a stalo sa plnohodnotným štúdiom, ktoré sa dodnes podieľa na širokej škále médií. Štúdio sa tiež rozšírilo na medzinárodnú úroveň a zúčastnilo sa prestížnej medzinárodnej konferencie Anime Expo 2007 v Kalifornii.

V apríli roku 2018 sa stalo jedno zo štúdii, konkrétne to v tokijskom okrese Kóendži, samostatným štúdiom s názvom CloverWorks. Oficiálne boli rozdelené o 6 mesiacov neskôr, v októbri. Aj napriek ich rozdeleniu zostáva CloverWorks stále dcérskou firmou Aniplexu.

## Práce

### Televízne seriály

### Filmy

### [[Original Video Animation|OVA]] epizódy

### Špeciály

## Poznámky
#  Skratka pre *NHK Educational TV*
#  Skratka pre *Tokyo Broadcasting System*
#  Skratka pre *Mainichi Broadcasting System Television*
#  Skratka pre *Japan News Network*
#  Skratka pre *Nippon Television Network System*
#  Skratka pre *Asahi Broadcasting Corporation*
#  Názov je provizórny a bude aktualizovaný, akonáhle oficiálne zdroje uvedú bližšie informácie.
#  Pod umeleckým menom Mamoru Hatakejama (畠山守)

## Iné projekty

## Referencie

Kategória:Japonské animátorské štúdiá
Kategória:Podniky založené v 2005
Kristanna Loken

**Kristanna Lokenová** (* 8. október 1979, Ghent, New York, USA) je americká herečka a modelka nórskeho pôvodu.

## Detstvo a mladosť
Lokenová sa narodila 8. októbra 1979. Obaja jej rodičia sú nórskeho pôvodu.

## Kariéra
V roku 1994 sa zúčastnila Elite Model Look kde bola úspešná. V rovnakom roku začala aj svoju hereckú kariéru. Objavila sa v niekoľkých televíznych seriáloch a filmoch.

V roku 1998 Lokenová hrala vo filme *Mortal Kombat: Conquest*, kde stvárnila postavu menom Taja. Hrala gynoida T-X (Terminatrix) vo filme *[[Terminátor 3: Vzbura strojov]]* z roku 2003. V roku 2007 hrala hlavnú postavu v televíznom seriály *Neporaziteľná Jane: Ťažko ju zabiť!*. V roku 2014 si zahrala v akčnom filme *Mercenaries*, po boku Cynthie Rothrock, Brigitte Nielsen, Vivicy A. Fox, Zoë Bell a Nicole Bilderback.

## Súkromný život
V rozhovore pre magazín Curve uviedla: „Chodila som a mala som sex s mužmi a ženami a musím povedať, že vzťahy, ktoré som mala s určitými ženami, ma oveľa viac napĺňali, sexuálne a emocionálne, ako vzťahy s niektorými mužmi.“

17. januára 2008 Lokenová na svojej webovej stránke oznámila, že bola zasnúbená s Noahom Danbym. Rozviedli sa v roku 2009. V rozhovore zverejnenom 16. novembra 2009 oznámila, že sa rozišla s Danbym a mala vzťah so ženou. Lokenová porodila syna Thora v máji 2016.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Modelky USA
Kategória:Osobnosti USA nórskeho pôvodu
Kategória:Osobnosti USA nemeckého pôvodu
Kategória:LGBT osobnosti USA
Kategória:Osobnosti zo štátu New York
Kategória:Televízne herečky USA mydlových opier